ai4bharat/Pralekha huggingface dataset:
ক্রেতা, খাদ্যএবংগণবন্টনমন্ত্রক
২০২০-২১ খরিফ বিপণন মরশুমে ন্যূনতম সহায়ক মূল্যের মাধ্যমে শস্য সংগ্রহের প্রক্রিয়া চলছে
নয়াদিল্লী, ১৮ অক্টোবর, ২০২০
২০২০-২১ খরিফ বিপণন মরশুম শুরু হয়েছে। সরকার অন্যান্য বছরের মতো এবছরও ন্যূনতম সহায়ক মূল্যে শস্য সংগ্রহের কাজ করছে।
পাঞ্জাব, হরিয়ানা, উত্তরপ্রদেশ, তামিলনাড়ু, উত্তরাখন্ড, চন্ডীগড়, কেরালা ও জম্মু-কাশ্মীর থেকে খরিফ মরশুমে ধান সংগ্রহ সুষ্ঠুভাবে করা হচ্ছে। ১৭ই অক্টোবরের হিসেব অনুসারে ৭ লক্ষ ৩৮ হাজার কৃষকের কাছ থেকে ৮৪.৪৬ লক্ষ মেট্রিক টন ধান সংগ্রহ করা হয়েছে।
রাজ্যগুলির থেকে প্রস্তাব পাওয়ার পর ২০২০ সালের খরিফ বিপণন মরশুমের ৪১.৬৭ লক্ষ মেট্রিক টন ডাল ও তৈলবীজ তামিলনাড়ু, কর্ণাটক, মহারাষ্ট্র, তেলেঙ্গানা, গুজরাট, হরিয়ানা, উত্তরপ্রদেশ, ওড়িশা, রাজস্থান এবং অন্ধ্রপ্রদেশ থেকে মূল্য সহায়ক প্রকল্পের মাধ্যমে সংগ্রহ করা হয়েছে। এছাড়াও নারকেলের শুকনো শাঁস অন্ধ্রপ্রদেশ, কর্ণাটক, তামিলনাড়ু এবং কেরালা থেকে সংগ্রহের উদ্যোগ নেওয়া হয়েছে। এরজন্য ১.২৩ লক্ষ মেট্রিক টন নারকেলের শুকনো শাঁস সংগ্রহের পরিকল্পনা করা হয়েছে। নিবন্ধীকৃত কৃষকদের কাছ থেকে ন্যূনতম সহায়ক মূল্যে অন্যান্য রাজ্যের প্রস্তাব অনুসারে ডাল, তৈলবীজ এবং নারকেলের শুকনো শাঁস সংগ্রহ করা হবে- যদি দেখা যায় ওইসব রাজ্যে এই ৩টি ফসলের দাম ন্যূনতম সহায়ক মূল্যের কম হচ্ছে।
সরকার তার নোডাল এজেন্সিগুলির মাধ্যমে পয়লা অক্টোবরের হিসেবে ৭২৩.৭৯ মেট্রিক টন মুগ ও বিউলীর ডাল সংগ্রহ করেছে, এর জন্য ন্যূনতম সহায়ক মূল্য বাবদ ৫কোটি ২১লক্ষ টাকা ব্যয় হয়েছে। এর ফলে তামিলনাড়ু মহারাষ্ট্র এবং হরিয়ানায় ৬৬১ জন কৃষক উপকৃত হয়েছেন। একইভাবে, ৫০৮৯ মেট্রিক টন নারকেলের শুষ্ক শাঁস  এর ন্যূনতম সহায়ক মূল্যর মাধ্যমে সংগ্রহের জন্য ব্যয় হয়েছে ৫২ কোটি ৪০ লক্ষ টাকা । এর ফলে কর্ণাটক ও তামিলনাড়ুতে ৩৯৬১ জন কৃষক উপকৃত হয়েছেন। খরিফ মরশুমের ডাল এবং তৈলবীজের ক্ষেত্রে সংশ্লিষ্ট রাজ্যগুলির সিদ্ধান্ত অনুসারে নির্দিষ্ট দিন থেকে সংগ্রহ শুরু করার জন্য প্রয়োজনীয় ব্যবস্থা নেওয়া হয়েছে।
কাপাসের জন্য ২০২০-২১ খরিফ বিপনন মরশুমে পয়লা অক্টোবর থেকে ন্যূনতম সহায়ক মূল্যে সংগ্রহ শুরু হয়। ইতিমধ্যেই ১৬৫৩৬৯টি গাট , ৪৬৬৯৭.৮৬ লক্ষ টাকায় ন্যূনতম সহায়ক মূল্যের মাধ্যমে সংগ্রহ করা হয়েছে । এর ফলে ৩২৯৯৪ জন কৃষক উপকৃত হয়েছেন।
CG/CB /NS
(Visitor Counter : 95
মানবসম্পদবিকাশমন্ত্রক
নতুন ভারতের জন্য পাঠ্যক্রম তৈরিতে প্রস্তাবিত সমীক্ষায় অংশ নেওয়ার জন্য শ্রী ধর্মেন্দ্র প্রধান দেশবাসীকে আহ্বান জানিয়েছেন
নয়াদিল্লি, ১৬ আগস্ট ২০২২
ভারতের একটি প্রাণবন্ত ও কার্যকর শিক্ষা ব্যবস্থা গড়ে তোলার জন্য কেন্দ্রীয় শিক্ষা মন্ত্রক অনলাইনে একটি সমীক্ষার ব্যবস্থা করেছে। আগ্রহীরা https://ncfsurvey.ncert.gov.in এই লিঙ্কে ক্লিক করে সমীক্ষায় অংশ নিতে পারেন। শিক্ষার সঙ্গে যুক্ত প্রত্যেকে অর্থাৎ, শিক্ষক-শিক্ষিকা, প্রধান শিক্ষক-শিক্ষিকা, শিক্ষাবিদ, অভিভাবক-অভিভাবিকা, ছাত্রছাত্রী, বিভিন্ন সম্প্রদায়ের নেতৃবৃন্দ, অসরকারি সংগঠনের প্রতিনিধিরা ছাড়াও শিক্ষা নিয়ে যাঁরা ভাবনাচিন্তা করেন, সমাজের প্রত্যেক স্তরের মানুষকে অনলাইনের এই সমীক্ষায় অংশ নিতে কেন্দ্রীয় শিক্ষা ও দক্ষতা বিকাশ মন্ত্রী শ্রী ধর্মেন্দ্র প্রধান আহ্বান জানিয়েছেন। সংবিধানের অষ্টম তপশিলের ভাষাগুলি সহ মোট ২৩টি ভাষায় এই সমীক্ষা চালানো হবে। শ্রী প্রধান বলেছেন, ২০২০-র জাতীয় শিক্ষানীতির সঙ্গে সাযুজ্য রেখে নতুন পাঠ্যক্রম তৈরি করা হবে। এর সাহায্যে ‘বিকশিত ভারত’-এর লক্ষ্য পূরণ সম্ভব হবে।
কেন্দ্রীয় শিক্ষামন্ত্রী বলেছেন, একটি প্রাণবন্ত, সর্বাঙ্গীণ এবং ভবিষ্যতের চাহিদার সঙ্গে সামঞ্জস্যপূর্ণ রেখে এই পাঠ্যক্রম তৈরির মাধ্যমে শিক্ষাকে সমস্ত ঔপনিবেশিক চিন্তাধারা থেকে মুক্ত করে দেশীয় সংস্কৃতির কাছে পৌঁছে দেওয়া হবে। আমাদের পরবর্তী প্রজন্ম এই পাঠ্যক্রম অনুসরণ করে দেশীয় সংস্কৃতির প্রতি গর্বিত হবে। ইতোমধ্যেই জেলাস্তর, রাজ্যস্তর এবং জাতীয় স্তরে নতুন শিক্ষানীতির বিভিন্ন বিষয় নিয়ে আলোচনা হচ্ছে। এর মাধ্যমে নতুন পাঠ্যক্রম তৈরিতে সুবিধা হবে।
PG/CB/DM/
(Visitor Counter : 130
জাহাজচলাচলমন্ত্রক
উপকূলবর্তী রাজ্যগুলিতে রোপ্যাক্স ও জল ট্যাক্সি পরিষেবা
নতুন দিল্লি, ২৬ জুলাই, ২০২১
জল পরিবহণকে আর্থিক ও পরিবেশবান্ধব পরিবহণ হিসেবে গড়ে তোলার পাশাপাশি বন্দর, জাহাজ চলাচল ও জলপথ মন্ত্রক সাগরমালা কর্মসূচির আওতায় বিভিন্ন রুটে রো-রো/ রো-প্যাক্স প্রকল্প গ্রহণ করেছে। সাগরমালা প্রকল্পর আওতায় মহারাষ্ট্র, গোয়া, অন্ধ্রপ্রদেশ, তামিলনাড়ু, গুজরাট, ওড়িশা, কর্ণাটক, কেরালা ও পশ্চিমবঙ্গে মোট ৭১টি প্রকল্প গ্রহণ করা হয়েছে। এর মধ্যে পশ্চিমবঙ্গে একটি প্রকল্প উন্নয়নের আওতাধীন রয়েছে।
জাতীয় জলপথ-এর জন্য প্রস্তুত আর্থিক প্রযুক্তিগত সম্ভাবনা এবং প্রকল্পগুলির বিশদ প্রতিবেদনের ওপর ভিত্তি করে ২৩টি জাতীয় জলপথকে পণ্য ও যাত্রী পরিবহণের জন্য এবং দুটি জাতীয় জলপথকে শুধুমাত্র পর্যটন ক্ষেত্রে ব্যবহারের জন্য কার্যকর বলে তুলে ধরা হয়েছে। জাতীয় জলপথগুলির বিকাশসাধন এবং উপকূলীয় রুটের সঙ্গে এগুলির সংযুক্তি ঘটলে দেশের আর্থিক উন্নতি তরান্বিত হবে।
রাজ্যসভায় এক প্রশ্নের লিখিত উত্তরে একথা জানিয়েছেন বন্দর, জাহাজ চলাচল ও জলপথ মন্ত্রকের প্রতিমন্ত্রী শ্রী শান্তনু ঠাকুর।
CG/SS/SKD/
(Visitor Counter : 142
রেলমন্ত্রক
কলকাতা মেট্রো রেল ৭ই ডিসেম্বর থেকে ২০৪টি ট্রেন চালাবে
রেল, শিল্প ও বাণিজ্য, উপভোক্তা বিষয়ক, খাদ্য ও গণবন্টন মন্ত্রী শ্রী পীযূষ গোয়েল কলকাতা মেট্রোর বর্ধিত পরিষেবার কথা ঘোষণা করেছেন
নয়াদিল্লী, ৫ ডিসেম্বর, ২০২০
কলকাতার মানুষের সুবিধার জন্য কলকাতা মেট্রো আগামী সোমবার  থেকে অতিরিক্ত মেট্রো চালানোর সিদ্ধান্ত নিয়েছে। এই দিন থেকে বাড়তি সময়েও মেট্রো চলাচল করবে।
বর্তমানে সোমবার থেকে শনিবার ১০৯টি ট্রেন চলাচল করে। ৭ তারিখ থেকে তা বৃদ্ধি পেয়ে ২০৪টি হবে।
এক ট্যুইট বার্তায় রেল, শিল্প ও বাণিজ্য উপভোক্তা বিষয়ক, খাদ্য ও গণবন্টন মন্ত্রী শ্রী পীযূষ গোয়েল এই তথ্য জানিয়েছেন।
দমদম এবং কবি সুভাষ থেকে সকাল ৮টার পরিবর্তে ৭টা থেকে এবং নোয়াপাড়া থেকে ৮টা ৯ মিনিটের পরিবর্তে ৭টা ৯ মিনিট থেকে ছাড়বে।
আগামী সোমবার থেকে কবি সুভাষ এবং দমদম স্টেশনে শেষ মেট্রো রাত ৯টার পরিবর্তে সাড়ে ৯টায় ছাড়বে। নোয়াপাড়া স্টেশনে এই সময় হবে ৮টা ৫৫র পরিবর্তে ৯টা ২৫। দিনের ব্যস্ত সময়ে ৭ মিনিট অন্তর মেট্রো পাওয়া যাবে।
প্রবীণ নাগরিক, মহিলা এবং শিশু - এদের জন্য ই-পাসের প্রয়োজন থাকবে না। অন্য যাত্রীরা সকাল ৭টা থেকে সাড়ে ৮টা এবং রাত ৮টার পর থেকে ই-পাস ছাড়া চলাচল করতে পারবেন। তবে এখনও টোকেন দেওয়া হবেনা। স্মার্ট কার্ড ব্যবহারকারীরাই এই পরিষেবা ব্যবহার করতে পারবেন।
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় কুস্তিতে ৬২ কেজি বিভাগে স্বর্ণ পদক জয়ী সাক্ষী মালিক’কে প্রধানমন্ত্রীর অভিনন্দন
নয়াদিল্লি, ০৫ অগাস্ট, ২০২২
প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় কুস্তিতে ৬২ কেজি বিভাগে স্বর্ণ পদক জয়ী সাক্ষী মালিক’কে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “বার্মিংহাম কমনওয়েলথ ক্রীড়া প্রতিযোগিতায় আমাদের খেলোয়াড়রা দেশকে গর্বিত করছেন। সাক্ষী মালিকের দুর্দান্ত ক্রীড়া নৈপুণ্যে আমি আনন্দিত। মর্যাদাপূর্ণ স্বর্ণ পদক জয়ের জন্য তাঁকে অভিনন্দন জানাই। প্রতিভার চালিকাশক্তি সাক্ষী অফুরান প্রাণশক্তির প্রতীক”।
PG/CB/SB
(
মানবসম্পদবিকাশমন্ত্রক
কোভিড-১৯এর বিরুদ্ধে লড়াইয়ে বিভিন্ন প্রতিষ্ঠান,স্বশাসিত সংস্থা, কেন্দ্রীয় মানব সম্পদ উন্নয়ন মন্ত্রকের একাধিক দফতর পিএম-কেয়ার ত্রাণ তহবিলে ৩৮.৯১ কোটি টাকারও বেশি অর্থ দান করেছে
নতুন দিল্লি, ৫ এপ্রিল, ২০২০
কোভিড-১৯এর বিরুদ্ধে লড়াইয়ে ২৮টি বিভিন্ন প্রতিষ্ঠান,স্বশাসিত সংস্থা, কেন্দ্রীয় মানব সম্পদ উন্নয়ন মন্ত্রকের একাধিক দফতর পিএম-কেয়ার ত্রাণ তহবিলে ৩৮ .৯১ কোটি টাকারও এর বেশি অর্থ দান করেছে। কোভিড-১৯এর বিরুদ্ধে লড়াইয়ে দেশকে আরো শক্তি যোগাতে এই প্রতিষ্ঠান, সংস্থা এবং মন্ত্রকের একাধিক দফতর যে উদ্যোগ নিয়েছে তার জন্য উচ্ছসিত প্রশংসা করেন কেন্দ্রীয় মানব সম্পদ উন্নয়ন মন্ত্রী রমেশ পোখরিয়াল 'নিশাঙ্ক'। তিনি জানিয়েছেন করোনাভাইরাসের বিরুদ্ধে লড়াইতে কেন্দ্রীয় মানব সম্পদ উন্নয়ন মন্ত্রক পরিবার সবসময় দেশর পাশে আছে।
এর আগে কেন্দ্রীয় মানব সম্পদ উন্নয়ন মন্ত্রী তাঁর সাংসদ এলাকা উন্নয়ন তহবিল থেকে ১ কোটি টাকা এবং এক মাসের বেতন পিএম-কেয়ারস ত্রাণ তহবিলে দান করেন এবং এই কাজে এগিয়ে আসার জন্য মন্ত্রকের আওতাধীন বিভিন্ন বিভিন্ন প্রতিষ্ঠান ও সংস্থাকে আহ্বান জানান।
(CG/SS
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী এবং রাষ্ট্রসংঘের মহাসচিব আন্তোনিও গুতেরেস - এর মধ্যে টেলিফোন কথোপকথন
নয়াদিল্লি, ২৯ জুলাই, ২০২২
প্রধানমন্ত্রী শ্রী নরেন্দ্র মোদী আজ রাষ্ট্রসংঘের মহাসচিব) শ্রী আন্তোনিও গুতেরেসের সাথে টেলিফোনে কথা বলেছেন।
উভয় নেতা ডেমোক্রেটিক রিপাবলিক অফ কঙ্গোতে রাষ্ট্রসংঘের অর্গানাইজেশন স্টেবিলাইজেশন মিশনে সাম্প্রতিক হামলার বিষয়ে আলোচনা করেছেন, যেখানে দুই ভারতীয় শান্তিরক্ষী শহীদ হয়েছেন।
প্রধানমন্ত্রী নরেন্দ্র মোদী এই হামলার অপরাধীদের বিচারের আওতায় আনাতে দ্রুত তদন্তের জন্য রাষ্ট্রসংঘের নিরাপত্তা জেনারেলের প্রতি আহ্বান জানিয়েছেন। তিনি রাষ্ট্রসংঘ শান্তিরক্ষার প্রতি ভারতের স্থায়ী প্রতিশ্রুতির উপর জোর দিয়েছেন। এখনও পর্যন্ত ২ লক্ষ ৫০ হাজারেরও বেশি ভারতীয় শান্তিরক্ষী, রাষ্ট্রসংঘ শান্তিরক্ষা মিশনের অধীনে কাজ করেছেন। ১৭৭ জন ভারতীয় শান্তিরক্ষী রাষ্ট্রসংঘ শান্তিরক্ষা মিশনে কাজ করার সময় সর্বোচ্চ ত্যাগ স্বীকার করেছেন, যা যে কোনো সৈন্য অবদানকারী দেশের মধ্যে সর্ববৃহৎ।
রাষ্ট্রসংঘ, দুই শহীদ ভারতীয় সীমান্তরক্ষী বাহিনীর সদস্যদের পরিবারের পাশাপাশি ভারত সরকার ও জনগণের প্রতি সমবেদনা জানিয়েছে। তিনি কঙ্গোতে শান্তি বাহিনীর বিরুদ্ধে হামলার তীব্র নিন্দা করেছেন এবং দ্রুত তদন্ত পরিচালনার জন্য সম্ভাব্য সব ব্যবস্থার আশ্বাস দিয়েছেন।
প্রধানমন্ত্রী শ্রী নরেন্দ্র মোদী কঙ্গোর গণতান্ত্রিক জনগণের শান্তি ও স্থিতিশীলতার প্রতি ভারতের অটল সমর্থনের কথাও তুলে ধরেছেন। এখানে প্রায় ২ হাজার ৪০ জন ভারতীয় সৈন্য রাষ্ট্রসঙ্ঘের শান্তিরক্ষা মিশনে মোতায়েন রয়েছে।
PG/AB/SB
(
স্বরাষ্ট্র মন্ত্রক
প্রধানমন্ত্রী বিশাখাপত্তনমের গ্যাস লিকের ঘটনার পর্যালোচনা করেছেন
নতুনদিল্লী, ৭ মে, ২০২০
প্রধানমন্ত্রী শ্রী নরেন্দ্র মোদী বিশাপত্তনমের গ্যাস লিকের ঘটনায় কি কি পদক্ষেপ নেওয়া হয়েছে সেই বিষয়ে একটি উচ্চপর্যায়ের পর্যালোচনা বৈঠক করেছেন। দুর্ঘটনায় ক্ষতগ্রস্থদের নিরাপত্তার জন্য কি কি ব্যবস্থা নেওয়া হয়েছে, তা তিনি খতিয়ে দেখেন ।প্রতিরক্ষামন্ত্রী শ্রী রাজনাথ সিং, স্বরাষ্ট্রমন্ত্রী শ্রী অমিত শাহ্, স্বরাষ্ট্র মন্ত্রকের দুই প্রতিমন্ত্রী শ্রী নিত্যানন্দ রাই এবং জি কিষাণ রেড্ডি সহ উচ্চপদস্থ আধিকারিকরা এই বৈঠকে উপস্থিত ছিলেন।
সকালে দূর্ঘটনার খবর পেয়েই প্রধানমন্ত্রী এবং স্বরাষ্ট্রমন্ত্রী অন্ধ্রপ্রদেশের মুখ্যমন্ত্রীর সঙ্গে কথা বলেন। পরিস্থিতি মোকাবিলায় তাঁরা কেন্দ্রের তরফে সব রকমের সহযোগিতার আশ্বাস দেন। দুজনেই পরিস্থিতির দিকে নজর রেখে চলেছেন।
এই বৈঠকের পরই ক্যাবিনেট সচিব স্বরাষ্ট্র, পরিবেশ, বন ও জলবায়ু পরিবর্তন মন্ত্রক, রসায়ন ও পেট্রোরসায়ন মন্ত্রক, ওষুধ শিল্প দপ্তর এবং তথ্য ও সম্প্রচার মন্ত্রকের সচিবদের সঙ্গে বৈঠক করেন। ওই বৈঠকে প্রধানমন্ত্রীর প্রধান সচিব ছাড়াও জাতীয় বিপর্যয় ব্যবস্থাপনা কতৃপক্ষের সদস্যবৃন্দ, জাতীয় বিপর্যয় মোকাবিলা বাহিনীর  মহানির্দেশক, স্বাস্থ্য বিভাগের মহানির্দেশক ও এইমসের নির্দেশক সহ চিকিৎসা বিজ্ঞানের বিশেষজ্ঞরা উপস্থিত ছিলেন। তাঁরা পরিস্থিতির মোকাবিলায় বিভিন্ন পদক্ষেপ নিয়ে আলোচনা করেন।
রাজ্যসরকারকে সাহায্য করার জন্য জাতীয় বিপর্যয় মোকাবিলা বাহিনীর রসায়ন, জীববিদ্যা, তেজস্ক্রিয় ও পারমাণবিক বিপর্যয়  সংক্রান্ত বিশেষজ্ঞদের একটি দল পুনে থেকে এবং নাগপুর থেকে ন্যাশনাল এনভায়রনমেন্টাল ইঞ্জিনিয়ারিং ইন্সটিটিউট  –এর আরেকদল বিশেষজ্ঞকে পাঠানো হয়েছে। এই গ্যাস লিকের ফলে স্বল্পমেয়াদী ও দীর্ঘ মেয়াদী নানা চিকিৎসা ব্যবস্থা নিয়ে এই দলগুলি রাজ্য সরকারকে সাহায্য করবে।
বিশাখাপত্তনমের গোপালপতনম মন্ডলের আর আর ভেঙ্কটাপুরম গ্রামে আজ ভোররাত ৩টের সময় একটি রসায়নিক কারখানায় স্টিরেন গ্যাস লিক করতে শুরু করে। বিষাক্ত এই গ্যাস পার্শ্ববর্তী নারাভা, বিসি কলোনী, বাপুজি নগর, কাম্পালাপালেম ও কৃষ্ণনগরে ছড়িয়ে পরে। এই গ্যাসের ফলে ওই এলাকার মানুষের চুলকানি, চোখ জ্বালা ও শ্বাসকষ্ট শুরু হয়ে যায়।
এনডিআরএফ-এর সিআরবিএন কর্মীরা ওই এলাকার লোকেদের নিরাপদ জায়গায় সরিয়ে নিয়ে যাচ্ছেন। স্বাস্থ্য দপ্তরের বিশেষ দলও সেখানে কাজ করছে।
স্টিরেন গ্যাসের বিষয়ে, এই গ্যাসের ফলে কি কি সমস্যা হয়, তার সমাধানের বিষয়ে বিস্তারিত জানতে নীচের লিঙ্কে ক্লিক করুনঃ-
https://static.pib.gov.in/WriteReadData/userfiles/Precautions%20and%20Do’s%20and%20Don’ts%20for%20Vizag%20Gas%20Leak.pdf
(CG/CB
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৭৭ কোটি ১৭ লক্ষ ছাড়িয়েছে
দেশেগত ২৪ ঘণ্টায় ২৮ লক্ষ ২৯ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৫২ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১১ হাজার ৪৯৯
দেশে সুস্পষ্টভাবে করোনায় আক্রান্তের সংখ্যা ১ লক্ষ ২১ হাজার ৮৮১
সাপ্তাহিক-ভিত্তিতে আক্রান্তের হার ১.৩৬ শতাংশ
নয়াদিল্লী, ২৬ ফেব্রুয়ারি, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ২৮ লক্ষ ২৯ হাজার ৫৮২। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৭৭ কোটি ১৭ লক্ষ ৬৮ হাজার ৩৭৯।
মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০১,৩৯৪
৯৯,৬৪,৬০০
৪১,৫৩,৩৫৯
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,০৯,১৮৫
১,৭৪,৩৭,৩৮৩
৬১,৬৯,৩৫৫
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৪৬,২৬,৫৯০
২,৬৬,২১,৩৮৭
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৫,১৫,১৮,৫০৬
৪৪,২৫,৪১,৯৬৪
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
২০,২২,২৮,১০৬
১৭,৯৭,৮৮,৬৫৭
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৬৩,৭২,২২৩
১১,১৯,৯৫,১২৪
৯৫,৪০,৫৪৬
|
|
|
|
প্রিকশন ডোজ
|
|
১,৯৮,৬৩,২৬০
|
|
মোট
|
|
|
|
১,৭৭,১৭,৬৮,৩৭৯
দেশে গত ২৪ ঘণ্টায় সুস্থ হয়েছেন ২৩ হাজার ৫৯৮ জন। এরফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২২ লক্ষ ৭০ হাজার ৪৮২।
জাতীয় স্তরে সুস্থতার হার বর্তমানে ৯৮.৫২শতাংশ।
গত ২৪ ঘণ্টায় নতুন করে আক্রান্ত হয়েছেন ১১ হাজার ৪৯৯ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ১ লক্ষ ২১ হাজার ৮৮১ হয়েছে, যা মোট আক্রান্তের ০.২৮ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১১ লক্ষ ৩৬ হাজার ১৩৩টি নমুনা পরীক্ষা হয়েছে। এরফলে, সামগ্রিকভাবে মোট নমুনা পরীক্ষার সংখ্যা ৭৬ কোটি ৫৭ লক্ষ ৩৫ হাজার ৩১৪।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.৩৬ শতাংশ। একইভাবে, দৈনিক আক্রান্তের হার দাঁড়িয়েছে ১.০১ শতাংশ।
CG/SS/NS
(Visitor Counter : 105
প্রধানমন্ত্রীরদপ্তর
জর্জিয়া মেলনি’র দল ইটালির সাধারণ নির্বাচনে জয়ের পথে এগিয়ে যাওয়ায় অভিনন্দন জানালেন ভারতের প্রধানমন্ত্রী
নয়াদিল্লি, ২৮ সেপ্টেম্বর, ২০২২
ইটালির সাধারণ নির্বাচনে জর্জিয়া মেলনি’র দল ফ্রাতেলি ডিল্টাইয়া জয়ের পথে এগিয়ে যাওয়ায় অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক ট্যুইট বার্তায় তিনি বলেছেন:
“জর্জিয়া মেলনি, আপনার দল ফ্রাতেলি ডিল্টাইয়া ইটালির সাধারণ নির্বাচনে জয়ের পথে এগিয়ে যাওয়ায় অভিনন্দন জানাই। আমাদের দ্বিপাক্ষিক সম্পর্ককে আরও সুদৃঢ় করে তোলার লক্ষ্যে আপনার সাথে একসঙ্গে কাজ করে যাওয়ার জন্য আমি আগ্রহের সঙ্গে অপেক্ষা করছি।”
PG/SKD/NS
(
ক্রেতা, খাদ্যএবংগণবন্টনমন্ত্রক
কেন্দ্র অগাস্ট মাসের জন্য দেশের অভ্যন্তরীণ বাজারের জন্য অতিরিক্ত ২ লক্ষ মেট্রিকটন চিনি বরাদ্দ করেছে
নতুন দিল্লি, ২২ অগাস্ট, ২০২৩
আসন্ন ওনাম, রাখীবন্ধন উৎসব এবং কৃষ্ণ জন্মাষ্টমী উৎসবের জন্য চিনির চাহিদা বাড়ায় কেন্দ্র চলতি বছরের অগাস্ট মাসে অভ্যন্তরীণ বাজারে অতিরিক্ত ২ লক্ষ মেট্রিকটন চিনি বরাদ্দ করেছে। এই মাসের জন্য আগেই ২৩.৫ লক্ষ মেট্রিকটন চিনি বরাদ্দ করা হয়েছিল। অতিরিক্ত পরিমাণ চিনি বরাদ্দ করায় দেশের বাজারে ন্যায্যমূল্যে চিনি পাওয়া যাবে।
আন্তর্জাতিক বাজারে চিনির মূল্য বিগত এক বছরে ২৫ শতাংশ বেড়েছে। এর ফলে দেশে বর্তমানে চিনির খুচরো মূল্য ৪৩ টাকা ৩০ পয়সা প্রতি কেজি। বিগত ১০ বছরে দেশের চিনি ক্ষেত্রে মুদ্রাস্ফীতি বার্ষিক ২ শতাংশেরও কম।
বর্তমান চিনি মরশুমে  দেশে ৩৩০ লক্ষ মেট্রিকটন চিনি উৎপাদনের সম্ভাবনা রয়েছে। দেশের অভ্যন্তরীণ বাজারে প্রায় ২৭৫ লক্ষ মেট্রিকটন চিনি প্রয়োজন।
ভারতে এখন চাহিদা পূরণের জন্য পর্যাপ্ত পরিমাণে চিনি মজুত রয়েছে। বর্তমানে চিনির যে মূল্য বৃদ্ধি হয়েছে, তা শীঘ্রই কমবে বলে আশাকরা হচ্ছে। খুব স্বল্প সময়ের জন্য ন্যূনতম এই মূল্যবৃদ্ধি।
(AC/PM/AS
প্রধানমন্ত্রীরদপ্তর
আগামীকাল দুদিনের উত্তরপ্রদেশ সফরে যাচ্ছেন প্রধানমন্ত্রী
নয়াদিল্লি, ১৩ জুলাই, ২০১৮
প্রধানমন্ত্রী শ্রী নরেন্দ্র মোদী আগামীকাল  দুদিনের উত্তরপ্রদেশ সফরে যাচ্ছেন। রাজ্যের বারাণসী, আজমগড় এবং মির্জাপুর জেলা সফর করবেন তিনি।
আজমগড়ে আগামীকাল তিনি ৩৪০ কিলোমিটার দীর্ঘ পূর্বাঞ্চল এক্সপ্রেসওয়ের শিলান্যাস করবেন। বরাবাঁকি, আমেথি, সুলতানপুর, ফৈজাবাদ, আম্বেদকরনগর, আজমগড়, মৌ এবং গাজিপুর- উত্তরপ্রদেশের পূর্বপ্রান্তের এই আটটি ইতিহাস প্রসিদ্ধ শহরকে রাজধানী লক্ষ্মৌর সঙ্গে যুক্ত করবে এই সড়ক প্রকল্পটি। এর নির্মাণকাজ সম্পূর্ণ হলে দিল্লীর সঙ্গে উত্তরপ্রদেশের পশ্চিমাঞ্চলের নয়ডা থেকে পূর্বপ্রান্তের গাজিপুর বরাবর আরও বেশ কয়েকটি শহর ও মফঃস্বলের যোগাযোগ স্হাপিত হবে।
প্রধানমন্ত্রী বারাণসীতে ৯০০ কোটি টাকারও বেশি বিনিয়োগের বেশ কয়েকটি গুরুত্বপূর্ণ প্রকল্প ঐদিন শিলান্যাস করার পাশাপাশি অন্য আরও কয়েকটি প্রকল্প জাতির উদ্দেশে উৎসর্গ করবেন প্রধানমন্ত্রী। এই প্রকল্পগুলির মধ্যে রয়েছে বারাণসী শহরের গ্যাস বন্টন প্রকল্প এবং বারাণসী-বালিয়া এমু ট্রেন। পঞ্চকোশী পরিক্রমা মার্গ সহ স্মার্ট নগরী মিশন এবং নমামি গঙ্গে কর্মসূচির আওতায় আরও কয়েকটি প্রকল্পের শিলান্যাস করবেন তিনি। বারাণসী শহরে আন্তর্জাতিক সম্মেলন কেন্দ্রেরও ঐদিন ভিত্তিপ্রস্তর স্হাপন করবেন প্রধানমন্ত্রী। পরে পৃথক এক অনুষ্ঠানে শ্রী নরেন্দ্র মোদীর উপস্হিতিতে ‘মেরি কাশী’ বইটি আনুষ্ঠানিকভাবে প্রকাশ করবেন উত্তরপ্রদেশের মুখ্যমন্ত্রী শ্রী যোগী আদিত্যনাথ।
রবিবার অর্থাৎ ১৫ জুলাই মির্জাপুর সফরে যাবেন প্রধানমন্ত্রী। সেখানে তিনি বনসাগর খাল প্রকল্পটি উৎসর্গ করবেন জাতির উদ্দেশে। এই প্রকল্পটি সংশ্লিষ্ট অঞ্চলের জলসেচ ব্যবস্হাকে আরও জোরদার করে তুলতে সাহায্য করবে। ফলে উপকৃত হবেন উত্তরপ্রদেশের মির্জাপুর ও এলাহাবাদ জেলার কৃষক সাধারণ।
ঐ একই অনুষ্ঠানে মির্জাপুর মেডিক্যাল কলেজের শিলান্যাস করবেন শ্রী নরেন্দ্র মোদী; উদ্বোধন করবেন রাজ্যের ১০৮টি জন ঔষধি কেন্দ্রের। চুনারের বালুঘাটে গঙ্গানদীর ওপর একটি সেতু তিনি উৎসর্গ করবেন জাতির উদ্দেশে। এই সেতুটির মাধ্যমে সংযোগ ও যোগাযোগ গড়ে উঠবে মির্জাপুর ও বারাণসীর মধ্যে।
CG/SKD/NS/…
(Visitor Counter : 61
স্বাস্থ্যওপরিবারকল্যাণমন্ত্রক
কোভিড-১৯এর টিকাকরণের সর্বশেষ তথ্য
২১ কোটির বেশি টিকা রাজ্য ও কেন্দ্রশাসিত অঞ্চলগুলিকে দেওয়া হয়েছে
১.৯৭ কোটির বেশি টিকা রাজ্য ও কেন্দ্রশাসিত অঞ্চলগুলির কাছে রয়েছে
নয়াদিল্লী, ২০ মে, ২০২১
কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। তবে নমুনা পরীক্ষা, সংক্রমিতদের শনাক্ত করা, চিকিৎসার ব্যবস্থা করা এবং যথাযথ কোভিড আচরণবিধিও মেনে চলতে হবে। কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। রাজ্য ও কেন্দ্রশাসিত অঞ্চলগুলি চাইলে নিজেরাই কোভিড টিকা সংগ্রহ করতে পারে।
কোভিড-১৯ টিকাকরণ অভিযানের তৃতীয় পর্যায় পয়লা মে থেকে শুরু হয়েছে। এই কাজে গতি আনার জন্য মুক্ত নীতি গ্রহণ করা হয়েছে। বিভিন্ন টিকা প্রস্তুতকারণ সংস্থা যে টিকা উৎপাদন করছে প্রতি মাসে তার ৫০ শতাংশ কেন্দ্র সংগ্রহ করছে। এই টিকা রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ২১,০৭,৩১,১৩০ টি টিকার ডোজ রাজ্য ও কেন্দ্রশাসিত অঞ্চলগুলিকে দিয়েছে। এরমধ্যে খরচ হয়েছে ১৯,০৯,৬০,৫৭৫টি ডোজ দেওয়া হয়েছে। রাজ্য ও কেন্দ্রশাসিত অঞ্চলগুলির কাছে এখনও ১,৯৭,৭০,৫৫৫টি টিকার ডোজ আছে। আগামী ৩ দিনে ২৫,৯৮,৭৬০টি টিকার ডোজ রাজ্য ও কেন্দ্রশাসিত অঞ্চলগুলিকে পাঠানো হবে।
CG/CB/NS
(Visitor Counter : 152
প্রধানমন্ত্রীরদপ্তর
ভারত-মধ্য এশিয়া শিখর সম্মেলনের প্রথম বৈঠকে প্রধানমন্ত্রীর প্রারম্ভিক বক্তব্য
নয়াদিল্লি, ২৭ জানুয়ারি, ২০২২
ভদ্রমহোদয় / মহোদয়াগণ,
আমি আপনাদের সকলকে প্রথম ভারত-মধ্য এশিয়া শিখর সম্মেলনে স্বাগত জানাই।
ভারত ও মধ্য এশিয়ার দেশগুলির মধ্যে কূটনৈতিক সম্পর্কের ৩০টি ফলপ্রসূ বর্ষ অতিক্রান্ত হয়েছে।
এই তিন দশকে আমাদের সহযোগিতায় অনেক সাফল্য এসেছে।
তাই, গুরুত্বপূর্ণ এই সময়ে আমাদের আগামী বছরগুলিকে লক্ষ্য রেখে উচ্চাকাঙ্ক্ষী পরিকল্পনা গ্রহণ করতে হবে।
এই পরিকল্পনা এমন হবে যা আমাদের সাধারণ মানুষ, বিশেষ করে তরুণ প্রজন্মের পরিবর্তনশীল এই জগতে যাবতীয় আশা-আকাঙ্ক্ষা পূরণ করতে পারবে।
ভদ্রমহোদয় / মহোদয়াগণ,
দ্বিপাক্ষিক পর্যায়ে সমস্ত মধ্য এশীয় দেশগুলির সঙ্গে ভারতের নিবিড় সম্পর্ক রয়েছে।
ভদ্রমহোদয় / মহোদয়াগণ,
ভারতের শক্তি নিরাপত্তার ক্ষেত্রে কাজাখস্তান এক গুরুত্বপূর্ণ অংশীদার। এই দেশটির সম্প্রতি জীবন ও সম্পত্তির ক্ষয়ক্ষতিতে আমার সমবেদনা জ্ঞাপন করি।
উজবেকিস্তানের সঙ্গে আমাদের ক্রমবর্ধমান সহযোগিতায় আমাদের রাজ্য সরকারগুলিও সক্রিয় অংশীদার। এর মধ্যে আমার নিজ রাজ্য গুজরাটও রয়েছে।
কিরগিজস্তানের সঙ্গে শিক্ষা এবং সর্বাধুনিক গবেষণার ক্ষেত্রে আমাদের সক্রিয় অংশীদারিত্ব রয়েছে। হাজার হাজার ভারতীয় পড়ুয়া এখন সেখানে পড়াশোনা করছেন।
তাজিকিস্তানের সঙ্গেও নিরাপত্তা ক্ষেত্রে আমাদের দীর্ঘস্থায়ী সহযোগিতা রয়েছে। আমরা এই সহযোগিতাকে নিরন্তর সুদৃঢ় করার চেষ্টা করছি।
আঞ্চলিক যোগাযোগ ব্যবস্থায় অগ্রগতির ক্ষেত্রে ভারতের পরিকল্পনায় তাজিকিস্তানের গুরুত্বপূর্ণ ভূমিকা রয়েছে। আশগাবাদ চুক্তি আমাদের দুই দেশের অংশীদারিত্বে সেই সাক্ষ্য বহন করে।
ভদ্রমহোদয় / মহোদয়াগণ,
আঞ্চলিক নিরাপত্তার ক্ষেত্রে আমাদের সব দেশের অভিন্ন উদ্বেগ ও উদ্দেশ্য রয়েছে। আফগানিস্তানের ঘটনাবলী সম্পর্কে আমরা সকলেই চিন্তিত।
এই প্রেক্ষিতে আঞ্চলিক নিরাপত্তা ও স্থিতিশীলতার জন্য আমাদের পারস্পরিক সহযোগিতা আরও বেশি তাৎপর্যপূর্ণ হয়ে উঠেছে।
ভদ্রমহোদয় / মহোদয়াগণ,
আজকের এই শিখর সম্মেলনের তিনটি প্রধান উদ্দেশ্য রয়েছে।
প্রথমত, এটা সুস্পষ্ট করা অত্যন্ত প্রয়োজন যে ভারত ও মধ্য এশিয়ার দেশগুলির মধ্যে আঞ্চলিক নিরাপত্তা ও সমৃদ্ধির ক্ষেত্রে সহযোগিতা অত্যন্ত গুরুত্বপূর্ণ।
ভারতের পক্ষ থেকে আমি এটা সুস্পষ্টভাবে জানাতে চাই যে, এক অখণ্ড ও সম্প্রসারিত প্রতিবেশীর নীতিতে মধ্য এশিয়া ভারতের দৃষ্টিভঙ্গির মূল কেন্দ্রে রয়েছে।
দ্বিতীয় উদ্দেশ্য হল, আমাদের সহযোগিতায় এক কার্যকর কাঠামো গড়ে তোলা। এই কাঠামো অংশীদার দেশগুলির মধ্যে বিভিন্ন পর্যায়ে নিয়মিত যোগাযোগের এক মঞ্চ গড়ে তুলবে।
তৃতীয় উদ্দেশ্য হল, আমাদের সহযোগিতায় এক উচ্চাকাঙ্ক্ষী পরিকল্পনা প্রণয়ন করা।
এই দৃষ্টিভঙ্গির মাধ্যমে আমরা আঞ্চলিক যোগাযোগের ক্ষেত্রে এক অখণ্ড নীতি এবং আগামী ৩০ বছরের নিরিখে এক সহযোগিতা গড়ে তুলতে সক্ষম হব।
ভদ্রমহোদয় / মহোদয়াগণ,
আমি আপনাদের সকলকে আরও একবার ভারত-মধ্য এশিয়া শিখর সম্মেলনের প্রথম বৈঠকে স্বাগত জানাই।
বিঃদ্রঃ – এটি প্রধানমন্ত্রীর বক্তব্যের আক্ষরিক অনুবাদ নয়। মূল ভাষণটি তিনি হিন্দিতে দিয়েছিলেন।
(CG/BD/DM/
খনিমন্ত্রক
খনি সংক্রান্ত নবম আন্তর্জাতিক প্রদর্শনীর উদ্বোধন
কলকাতা, ৪ এপ্রিল, ২০২২
কয়লা মন্ত্রকের সচিব ডঃ অনীল কুমার জৈন আজ, খনি সচেতনতা ও খনিজ পদার্থ উত্তোলন দিবসে খনি সংক্রান্ত নবম আন্তর্জাতিক প্রদর্শনীর উদ্বোধন করেছেন।
‘খনি শিল্পে উন্নত প্রযুক্তি’ এই ভাবনায় কলকাতার রাজারহাটে ইকো পার্কে আগামী ৭ই এপ্রিল পর্যন্ত দ্বিবার্ষিক এই আন্তর্জাতিক প্রদর্শনী চলবে। এখানে খনিজ শিল্প এবং ধাতু বিদ্যার অত্যাধুনিক প্রযুক্তি এবং তার প্রয়োগ সম্পর্কে বিভিন্ন তথ্য পরিবেশিত হবে। এবারের প্রদর্শনীর ফোকাস কান্ট্রি অস্ট্রেলিয়া, আর জামার্নী হলো সহযোগী রাষ্ট্র। প্রদর্শনীতে গুজরাট সহযোগী রাজ্য হিসেবে অংশগ্রহণ করেছে। প্রদর্শনীর একজন অংশগ্রহণকারী শ্রী সুমিত মিত্র জানান, ভারতের খনি, খনিজ পদার্থ, খনি থেকে উত্তোলন সংক্রান্ত বিভিন্ন সংস্থা ছাড়াও বিশ্বের ২০টি দেশের ৩০০টি সংস্থা এবং ৪০০ জন প্রতিনিধি প্রদর্শনীতে অংশগ্রহণ করেছেন। এখানে খনিজ পদার্থ উত্তোলনে বিভিন্ন যন্ত্রাংশের ব্যবহার প্রদর্শিত হচ্ছে।
অস্ট্রেলিয়ার বাণিজ্য ও বিনিয়োগ কমিশনার মিঃ টিম হোয়াইট প্রদর্শনীতে অস্ট্রেলিয়ার অংশগ্রহণ সম্পর্কে জানান, ভারতীয় খনি শিল্পকে সাহায্য করার জন্য অস্ট্রেলিয়া গুরুত্বপূর্ণ ভূমিকা পালন করে। আরও বেশি পরিমাণে দক্ষভাবে খনিজ সম্পদ উত্তোলন নিশ্চিত করতে অস্ট্রেলিয়া ভারতকে সাহায্য করছে। একটি স্থিতিশীল ও প্রাণবন্ত সরবরাহ শৃঙ্খল বজায় রাখার জন্য অস্ট্রেলিয়ার গুরুত্বপূর্ণ খনিজ সম্পদ উত্তোলনে ভারতীয় সংস্থাগুলিরও বিনিয়োগ করার সুযোগ আছে।
দীর্ঘ কয়েক বছর ধরে এই প্রদর্শনীতে আন্তর্জাতিক ও আঞ্চলিক স্তরে খনিজ সম্পদ উত্তোলন সংক্রান্ত বিভিন্ন সংস্থার সরঞ্জাম সফলভাবে প্রদর্শিত হচ্ছে। বিশ্বের দ্বিতীয় বৃহত্তম অপরিশোধিত ইস্পাত উৎপাদক দেশ ভারতে ১৩০০র বেশি বিভিন্ন খনিজ সম্পদ উত্তোলনের খনি আছে। দেশ-বিদেশে খনি শিল্পের সম্ভাবনা এবং এই শিল্পের বিভিন্ন সংস্থার মধ্যে যোগাযোগ গড়ে তুলতে এবারের প্রদর্শনীটি সহায়ক হবে।
CG/CB/NS
(Visitor Counter : 8
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১৬ সেপ্টেম্বর, ২০২১
দেশজুড়ে করোনা প্রতিষেধক টিকাকরণ অভিযানে এ পর্যন্ত মোট ৭৬.৫৭ কোটি টিকার ডোজ দেওয়া হয়েছে
বর্তমানে আরোগ্যের হার ৯৭.৬৪ শতাংশ
গত ২৪ ঘন্টায় ৩০,৫৭০ জন নতুন করে আক্রান্ত হয়েছেন
ভারতের সক্রিয় ভাবে করোনা আক্রান্তের সংখ্যা ৩,৪২,৯২৩
মোট আক্রান্তের চেয়ে সক্রিয়ভাবে আক্রান্তের হার ১.০৩ শতাংশ
গত ২৪ ঘন্টায় ৩৮ হাজার ৩০৩ জন আরোগ্য হয়ে উঠেছেন, আরোগ্যের সংখ্যা মোট বেড়ে হয়েছে ৩ কোটি ২৫ লক্ষ ৬০ হাজার ৪৭৪
সাপ্তাহিক ভিত্তিতে আক্রান্তের হার ১.৯৩ শতাংশ যা গত ৮৩ দিন ধরে ৩ শতাংশের নিচে
দৈনিক আক্রান্তের হার ১.৯৪ শতাংশ যা গত ১৭ দিন ধরে ৩ শতাংশের নিচে
এ পর্যন্ত ৫৪.৭৭ কোটি নমুনা পরীক্ষা করা হয়েছে
CG/ SB
(Visitor Counter : 148
অসামরিকবিমানপরিবহণমন্ত্রক
সারাদেশে জীবনদায়ী চিকিৎসা সরঞ্জাম পৌঁছে দিতে লাইফলাইন উড়ানের অধীনে ৪৬৫টি বিমান চলাচল করেছে
নতুন দিল্লি, ৬ মে, ২০২০
লাইফলাইন উড়ানের অধীনে এয়ার ইন্ডিয়া, অ্যালায়েন্স এয়ার, আইএএফ এবং বেসরকারী সংস্থার ৪৬৫টি বিমান চলাচল করেছে। এর মধ্যে এয়ার ইন্ডিয়া এবং অ্যালায়েন্স এয়ারের ২৭৮টি বিমান রয়েছে। মোট ৮৩৫.৯৪ টনের মতো পণ্য সরবরাহ করা হয়েছে। এ পর্যন্ত লাইফলাইন উড়ান ৪,৫১.০৩৮ কিলোমিটার দূরত্ব অতিক্রম করেছে।
কোভিড-১৯ এর বিরুদ্ধে ভারতের লড়াইকে জোরদার করতে প্রত্যন্ত ও পার্বত্য অঞ্চল সহ দেশের সব জায়গায় অত্যাবশ্যকীয় চিকিৎসা সরঞ্জাম পরিবহণের জন্য অসামরিক বিমান চলাচল মন্ত্রক  লাইফলাইন উড়ান পরিষেবা চালু করেছে।
পবন হান্স লিমিটেড সহ হেলিকপ্টার পরিষেবা জম্মু কাশ্মীর, লাদাখ, দ্বীপপুঞ্জ এবং উত্তর-পূর্ব অঞ্চলে জরুরী চিকিৎসা সরঞ্জাম এবং রোগীদের পরিবহনে সহায়তা প্রদান করছে। পবন হান্স ৫মে ২০২০, পর্যন্ত ৭,৭২৯ কিলোমিটার পথ অতিক্রম করে ২.২৭ টন পণ্য পরিবহন করেছে। এই পরিষেবা বিশেষ করে উত্তর-পূর্বাঞ্চল ও অনান্য দ্বীপাঞ্চলে পণ্য পরিবহনে বিশেষ সহায়ক হয়ে উঠেছে। এয়ার ইন্ডিয়া এবং আইএএফ প্রাথমিকভাবে জম্মু -কাশ্মীর, লাদাখ, উত্তর-পূর্ব এবং অন্যান্য দ্বীপ অঞ্চলের জন্য পণ্য পরিবহন শুরু করে।
অন্তর্দেশিয় পণ্য পরিবহন সংস্থা স্পাইসজেট, ব্লুডার্ট, ইন্ডিগো এবং ভিস্তারা বাণিজ্যিক ভাবে পণ্যবাহী বিমানে পরিষেবা প্রদান করেছে। স্পাইসজেট,১৩,৮৩,৮৫৪ কিলোমিটার পথ পাড়ি দিয়ে ৮১৯ টি পণ্যবাহী বিমান চালিয়ে ৫,৯৪৬ টন পণ্য পরিবহন করেছে। এর মধ্যে ২৯৪ টি আন্তর্জাতিক উড়ান রয়েছে।ব্লু ডার্ট ২৭৮ টি বিমান চালিয়ে ৩,০৯,২৭২ কিলোমিটার পথ অতিক্রম করে ৪,৬৮৩ টন পণ্য পরিবহন করেছে।এর মধ্যে ১৪ টি আন্তর্জাতিক উড়ান ছিল। ইন্ডিগো, ৯৫ টি বিমান চালিয়ে ১,৫৯,১৫৮ কিলোমিটার পথ পাড়ি দিয়ে ৪৭০ টন পণ্য পরিবহন করেছে, এর মধ্যে ৩৮ টি আন্তর্জাতিক উড়ান ছিল। এই পরিষেবা ছাড়াও এই বিমান সংস্থাগুলি সরকারের জন্য বিনা ভাড়ায় চিকিৎসা সরঞ্জাম পরিবহন করেছে।
ভিস্তারা, ২৩টি বিমান চালিয়ে ৩২,৩২১ কিলোমিটার পথ অতিক্রম করে ১৫০ টন পণ্য পরিবহন করেছে।
ওষুধপত্র, চিকিৎসা সরঞ্জাম এবং কোভিড -১৯ ত্রাণ সামগ্রী পরিবহনের জন্য পূর্ব এশিয়ার সাথে একটি কার্গো এয়ার ব্রিজ স্থাপন করা হয়। এয়ার ইন্ডিয়া ৯৭২ টন চিকিৎসা সরঞ্জাম পরিবহন করে। ব্লু ডার্ট, ১৪ এপ্রিল থেকে ৫ মে ২০২০ র মধ্যে গুয়াংঝাউ ও সাংহাই থেকে ১১৪ টন এবং হংকং থেকে ২৪ টন পণ্য পরিবহন করে। স্পাইসজেট,৫ মে.২০২০ পর্যন্ত গুয়াংঝাউ ও সাংহাই থেকে ২০৪ টন এবং হংকং ও সিঙ্গাপুর থেকে ১৬ টন পণ্য পরিবহন করে।
(CG/TG